b'\n_START_ARTICLE_\nGlima\n_START_PARAGRAPH_\nGlima (Gl\xc3\xadma) er en kampsport, der blev tr\xc3\xa6net uden brug af v\xc3\xa5ben i vikingetiden og middelalderen. Begrebet Glima er fundet i islandsk litteratur fra 1200-tallet._NEWLINE_Glima betyder "Gl\xc3\xa6dens leg". Andre kilder angiver, at betegnelsen glima kommer af det oldnordiske \'glimr\' eller noget i den stil, hvilket betyder at glimre eller funkle (som kendt fra guld og \xc3\xa6delstene). Dette skulle henvise til den hurtighed, hvormed glima udf\xc3\xb8res.\n_START_SECTION_\nHistorie\n_START_PARAGRAPH_\nGlima har aner tilbage til 900-tallet, hvor brydeformen var udbredt i hele Norden. Kirken ans\xc3\xa5 brydesporten for en hedensk tradition. P\xc3\xa5 Island blev denne form for brydning bandlyst. I dag er Glima Islands nationalsport._NEWLINE_Glimabryderne b\xc3\xa6rer et glimab\xc3\xa6lte til at holde fast i hinanden. Det best\xc3\xa5r af en rem p\xc3\xa5 hvert ben og en rem rundt om maven. Remmene er forbundet til et samlet b\xc3\xa6lte. Glimab\xc3\xa6ltet blev taget i anvendelse kort f\xc3\xb8r \xc3\xa5r 1900, hvorimod bryderne tidligereholdt fast i hinandens bukser.\n_START_SECTION_\nRegler og taktik\n_START_PARAGRAPH_\nFor at skabe muligheder for at de kan angribe eller forsvare sig og for at undg\xc3\xa5 at kampen ender uafgjort, skal bryderne altid skal st\xc3\xa5 lige op og altid skal bev\xc3\xa6ge sig rundt om hinanden. Hvis bryderne kunne st\xc3\xa5 stille foroverb\xc3\xb8jet ville det altid v\xc3\xa6re den st\xc3\xb8rste og st\xc3\xa6rkeste der vandt. Fordi bryderne st\xc3\xa5r op og skal bev\xc3\xa6ge sig hele tiden har hurtighed og teknik mere betydning end v\xc3\xa6gt og r\xc3\xa5styrke.'